Mi, kiu (kune kun mia edzino) jam pli ol dek jaroj vivas en pure vegana stilo, atestas pri ĝiaj bonegaj efektoj je la sano.
Jen miaj kelkaj pensoj, vekitaj dank’ al via programero, (la temo estas tamen multe pli vasta):
#000005
La produktado de animalaldevenaj manĝaĵoj kulpas je 17 procentoj de la forceja efiko, tio estas pli ol ŝuldas la kompleta transporto en la mondo.
Oni nur menciu la enorman eluzon de la jam tre mankanta trinkakvo (15.000 litroj je 1 kg de viando!) kaj venenigon de la tero kaj aero kaj malaperon de animalspecioj. La Amazonia ĝangalo estas detruata por produkti sojon kiel nutraĵo por buĉotaj bestoj en (i.a.) Eŭropo, dume la propra loĝantaro de Brazilo suferas malsaton. Post la malapero de Amazonio la klimata kolapso estos nehaltigebla.
#000008
Vegana vivostilo estas dezirinda, pli malmultekosta kaj multe pli salubra ol la tradicia.
Ĝi helpas ne nur al ni mem, sed ankaŭ al nia suferanta malsana planedo, la klimato kaj al la animaloj. Ĝi donas esperon de nia postvivo kiel homa raso sur la Tero.
#000009